**HER GYMUNEDOL**

**(Enghraifft: Bydi Darllen)**

**DIBEN**

Diben yr Her Gymunedol yw datblygu sgiliau dysgwyr a’u hannog nhw i adnabod a datblygu cyfleoedd a fydd o fudd i’r gymuned, a chymryd rhan ynddynt. Yn ystod yr Her Gymunedol, bydd dysgwyr yn datblygu sgiliau penodol **Cynllunio a Threfnu** ac **Effeithiolrwydd Personol** ac yn eu defnyddio’n briodol.

**BRIFF**

Llunio a datblygu Cynllun Bydi Darllen, a chymryd rhan ynddo, er mwyn annog darllenwyr cyndyn a gwan i fwynhau darllen. Bydd hyn yn gwella eu sgiliau darllen ac o fudd i gymuned yr ysgol gan eu bod nhw'n cymryd rhan lawn ym mywyd yr ysgol.

Rhaid i bob dysgwr ddarparu **Cofnod Digidol Personol** i roi tystiolaeth o’r tasgau canlynol.

**TASGAU**

**1**. Nodwch anghenion posibl cymuned yr ysgol:

* Creu map meddwl/grid o'r gymuned ysgol er mwyn canfod rolau unigolion;
* Cynnal gwaith ymchwil priodol i anghenion y gymuned;
* Dadansoddi a gwerthuso canlyniadau'r ymchwil er mwyn llunio casgliadau am anghenion y gymuned;
* Cyflwyno syniadau ynglŷn â diben y cynllun a ddewiswyd a sut bydd o fudd i gymuned yr ysgol;

**2**. Wrth baratoi i ddarparu sesiynau Bydi Darllen, cwblhewch **Archwiliad Sgiliau** gan gynnwys:

* Canfod sgiliau personol a/neu sgiliau gwaith tîm presennol sy’n berthnasol i’r Her;
* Canfod unrhyw sgiliau personol a/neu sgiliau gwaith tîm ychwanegol y mae’n debygol y bydd eu hangen;
* Cynllunio i ddatblygu a gwella sgiliau sy’n berthnasol i fod yn Fydi Darllen.

**3.** Cynhyrchwch **Gynllun** **Gweithredu** sy'n dangos beth mae angen ei wneud i gynnal Clwb Darllen i Flynyddoedd 7 ac 8. Yna, dylid cyflwyno hwn i'r goruchwyliwr / athro / athrawes.

Dylai’r Cynllun hwn gynnwys:

* Diben a buddion y clwb;
* Nodau ac amcanion;
* Amserlenni, targedau, adnoddau;
* Cyfrifoldebau unigol/tîm;
* Cyfleoedd a risgiau;
* Cynlluniau sesiynau darllen â bydi.

**4.** Rhowch y Cynllun ar waith a’i fonitro dros gyfnod o 30 awr i sicrhau arferion

diogel a phriodol. Rhaid i unigolyn cyfrifol gwblhau **Datganiad Cadarnhau**

i gadarnhau’r dasg hon.

**5.** Cwblhewch **Gyflwyniad Myfyriol Personol** sy'n para o leiaf 10 munud, gan gynnwys

nodiadau siaradwr manwl a chymhorthion gweledol/deunyddiau perthnasol. Rhaid i'r Cyflwyniad Myfyriol Personol gynnwys cofnod a gwerthusiad o'r canlynol:

* datblygu a defnyddio sgiliau personol a/neu sgiliau gwaith tîm perthnasol;
* y broses sy'n gysylltiedig â chynllunio, trefnu a chwblhau'r cynllun;
* eich perfformiad eich hun wrth gyflawni'r gweithgaredd;
* effaith y canlyniad a'i fudd i'r gymuned gan gynnwys adborth;
* unrhyw gymhorthion gweledol/deunyddiau perthnasol;
* nodiadau siaradwr.